

## РЕПУБЛИКА СРБИЈА АП ВОЈВОДИНА

**ОПШТИНСКА УПРАВА ВРБАС**

**ОДЕЉЕЊЕ ЗА ИНСПЕКЦИЈСКЕ ПОСЛОВЕ**

**ГРАЂЕВИНСКА ИНСПЕКЦИЈА**

**ГОДИШЊИ ИЗВЕШТАЈ О РАДУ ГРАЂЕВИНСКЕ ИНСПЕКЦИЈЕ**

**ЗА 2021.ГОДИНУ**

**Врбас, јануар 2022.година**

**САДРЖАЈ:**

1. **УВОД**
2. **ОРГАНИЗАЦИОНА СТРУКТУРА**
3. **ОСТВАРЕНИ РЕЗУЛТАТИ ГРАЂЕВИНСКЕ ИНСПЕКЦИЈЕ ЗА 2021. ГОДИНУ**
4. **УНАПРЕЂЕЊЕ РАДА**
5. **ЗАВРШНА НАПОМЕНА**

**1. УВОД**

Овај документ представља Годишњи извештај о раду грађевинске инспекције општине Врбас, у спровођењу поверених послова инспекцијског надзора, као и изворних послова по Општинским одлукама, на подручју општине Врбас, за 2021.годину, а донет је на основу чл.44. Закона о инспекцијском надзору (''Сл.гласник РС'' бр.36/15,44/2018-др.закон, 95/2018).

**Спровођење инспекцијског надзора**

Послове надзора из надлежности грађевинске инспекције обављају два службеника са високом стручном спремом.

Циљ рада и деловања грађевинске инспекције је превенција и деловање ради спречавања нелегалне изградње и повећање поштовања грађевинских стандарда.

Приликом инспекцијског надзора грађевински инспектори су дужни да се придржавају процедура, уз обавезно коришћење контролних листа.

**Вршење инспекцијског надзора**

Инспектор у складу са законским овлашћењима и надлежностима врши:

* Надзор над применом закона и других прописа којима се уређује област грађевинарства;
* Надзор над применом закона и других прописа којима се уређује област одржавања стамбених зграда;
* Надзор над применом закона и других прописа којима се уређује област озакоњења објеката;
* Вођење посебних евиденција у складу са законом, као и други послови инспекцијског надзора у области грађевинарства;
* Вођење управног и извршног поступка;
* Доношење управних аката и обављање управних радњи у поступку инспекцијског надзора у области грађевинарства;
* Подношење захтева за покретање прекршајног поступка ;
* Подношење пријава за привредни преступ;
* Покретање прекршајних налога;
* Припремање извештаја и информација о извршеном инспекцијском надзору;
* Ванредни инспекцијски прегледи по поднетим представкама;
* Сарађује са другим инспекцијским и другим органима
* Увид у документа других органа ради спровођења инспекцијског поступка;

**Прописи по којима поступа грађевинска инспекција**

1. Закон о инспекцијском надзору (''Сл.гласник РС'' бр. 36/15, 44/2018-др.закон, 95/2018 ),
2. Закон о општем управном поступку (''Сл.гласник РС'' бр. 18/16 и 95/2018) ,
3. Закон о прекршајима (''Сл. гласник РС'', бр. 65/13, 13/2016, 98/2016-одлука УС)
4. Закон о планирању и изградњи (''Сл. гласник. РС''бр. 72/2009, 81/2009-исп., 64/2010-одлука УС, 24/2011, 121/2012, 42/2013-одлука УС, 50/2013-одлука УС, 98/2013-одлука УС, 132/2014, 145/2014, 83/2018, 31/2019 и 37/2019-др.закон)
5. Закон о становању и одржавању зграда (''Сл. гласник РС'' бр. 104/2016)
6. Одлука о условима и мерама за уклањање објеката који представљају непосредну опасност за живот и здравље људи, суседне објекте и безбедност саобраћаја (''Службени лист општине Врбас'',бр. 11/2015, 13/2017)
7. Закон о озакоњењу објеката(''Сл. гласник РС'',бр. 96/2015, 83/2018)

## 2. ОРГАНИЗАЦИОНА СТРУКТУРА

**Организациона структура грађевинске инспекције**

- Одељење за инспекцијске послове

- Грађевинска инспекција

**Табела 1. Број расположивих службених лица за спровођење инспекцијских**

**надзора грађевинске инспекције**

|  |  |
| --- | --- |
| **Бр.** | **Назив службеног места за спровођење инспекцијских надзора** |
| **1** | Руководилац одељења за инспекцијске послове |
| **1** | Заменик руководиоца одељења за инспекцијске послове |
| **1** | Грађевински инспектор |
|  |  |

**3. ОСТВАРЕНИ РЕЗУЛТАТИ ГРАЂЕВИНСКЕ ИНСПЕКЦИЈЕ ЗА 2021. ГОДИНУ**

**1)** **Број спречених или битно умањених вероватних настанака штетних последица по законом заштићена добра, права и интересе -ПРЕВЕНТИВНО ДЕЛОВАЊЕ ИНСПЕКЦИЈЕ;**

- Грађевинска инспекција вршила је стручне саветодавне посете током инспекторског надзора изградње објеката. У току 2021. године било их је 35.

**2) Обавештавање јавности, пружању стручне и саветодавне подршке надзираним субјектима или лицима која остварују одређена права у надзираним субјектима или у вези са надзираним субјектима, укључујући издавање аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и поступања и спречавању настанка штетних последица по законом и другим прописом заштићена добра, права и интересе, са подацима о броју и облицима ових активности и кругу лица обухваћених тим активностима - ПРЕВЕНТИВНО ДЕЛОВАЊЕ ИНСПЕКЦИЈЕ;**

- Превентивно деловање инспекције остварује се правовременим информисањем јавности о инспекцијском раду, објављивањем важећих прописа. Грађевинска инспекција је објавила на интернет страници општине Врбас, преузете са сајта Министарства :

- прописе по којима поступа грађевинска инспекција

- модели аката представки (пријава) инспекцији

- Контролне листе са проценом ризика су објављене на web страници општине Врбас у складу са Законом о инспекцијском надзору и ажуриране и усаглашаване са изменама прописа.

**3) Ниво усклађености пословања и поступања надзираних субјеката са законом и другим прописом, који се мери помоћу контролних листи;**

Контролне листе се примењују од априла 2017. године у поступку редовног инспекцијског надзора, те их је грађевинска инспекција користила у свом раду.

Грађевинска инспекција није имала писмених захтева од стране надзираних субјеката за превентивно деловање, а тежиште је дала на превенцију, информисање и пружање стручне помоћи где је свакодневно било телефонских позива или обраћања е-поштом .

**4) број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције);**

Грађевинска инспекција није доносилаа решења о забрани коришћења објеката при чему би наложила обезбеђење објеката до решавања проблема везаних за стабилност објеката и отклањање опасности по безбедност и здравље људи и околине.

**5) број утврђених нерегистрованих субјеката и мерама спроведеним према њима;**

**У складу са Законом о инспекцијском надзору један од приоритетних инспекцијских надзора у извештајној години био је и инспекцијски надзор код нерегистрованих привредних субјеката.**

Током вршења инспекцијског надзора грађевинска инспекција није уочила ниједно нерегистровано лице у сладу са Законом о инспекцијском надзору.

**6) мере предузете ради уједначавања праксе инспекцијског надзора и њиховом дејству;**

**7) остварење плана и ваљаности планирања инспекцијског надзора, нарочито о односу редовних и ванредних инспекцијских надзора, броју редовних инспекцијских надзора који нису извршени и разлозима за то, као и о броју допунских налога за инспекцијски надзор;**

- У 2021.години вршени су како редовни тако и ванредни инспекцијски надзори.

- Ванредни инспекцијски надзори вршени су по поднетим представкама или захтевима грађана.

- грађевинска инспекција вршила је стручне образовне посете (у току инспекторског надзора) приликом контроле усаглашености темеља са главним пројектом.

-грађевинска инспекција благовремено и одговорно је приступила спровођењу Закона о инспекцијском надзору.

-Вршила је инспекцијске надзоре по усменим инструкцијама и дописима Министарства грађевинарства, саобраћаја и инфраструктуре.

- Вршен је обилазак и контрола објеката завршених у конструктивном смислу.

- Вршен је обилазак и контрола објеката који представљају непосредну опасност за живот и здравље људи суседне објекте и безбедност саобраћаја.

Број предмета: 109

Број инспекцијских надзора: 210

Број донетих решења и инспекцијских одговора за ЦЕОП: 109

Број дописа, информација и потврда: 28

Број службених белешки: 141

Број изречених забрана: 0

- Грађевински инспектори вршили су и остале послове за потребе Опшинске управе Врбас, као комисијски рад за куповину кућа и грађевинског материјала за избегла лица.

**8) ниво координације инспекцијског надзора са инспекцијским надзором кога врше друге инспекције;**

1. Заједнички инспекцијски прегледи ( по пријави ) вршени су са локалним саобраћајним инспектором, коминалним инспекторима и инспектором за заштиту животне средине.

**9) материјални, технички и кадровски ресурси које је инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултатима предузетих мера;**

- Материјалне и техничке ресурсе које инспектори користи у вршењу инспекцијског надзора су: једно возило и сва опрема неопходна за вршење инспекцијског надзора (рачунар, фото апарат, камера, мобилни телефон ...)

**10) придржавање рокова прописаних за поступање инспекције;**

- У вршењу послова надзора грађевинска инспекција поступа по Закону о општем управном поступку и Закону о инспекцијском надзору и сва акта и радње су у складу са поменутим законима.

- Благовремено је припремљен План инспекцијског надзора за 2022.годину у складу са Законом о инспекцијском надзору, на који је Сектор за грађевинску инспекцију дало позитивно мишљење.

**11) законитости управних аката донетих у инспекцијском надзору (број другостепених поступака, њихов исход, број покренутих управних спорова и њихов исход);**

-У току 2021. године није било поднетих жалби на донета решења грађевинског инспектора.

**12) поступање у решавању притужби на рад инспекције, са исходима тог поступања, уз посебно истицање броја поднетих притужби и области рада на које су се односиле**;

- У току 2021. године била је једна (1) поднета притужба на рад Одељења за инспекцијске послове, грађевинску инспекцију, органима МУПа.

**13) обуке и други облици стручног усавршавања инспектора, односно службеника овлашћених за вршење инспекцијског надзора, са бројем тих обука и других облика стручног усавршавања и бројем инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања**;

- *Учешће на семинару* – Грађевинска инспекција није присуствовала семинарима о примени било ког Закона у 2021-ој години. Одржан је један (1) вебинар коме је присуствовала грађевинска инспекција.

- *Учешће на састанку* – Састанци републичке инспекције и локалних инспекција из суседних општина у 2021-ој години нису се одржавали. Покрајинска грађевинска инспекција је била у једној редовној годишњој контроли.

- *Сарадња са другим институцијама* – Сарадња са полицијском станицом Врбас.

**14) иницијативе за измене и допуне закона и других прописа;**

- Грађевинска инспекција није учествовала у усменим расправама за доношења Закона из области грађевинарства .

**15) мере и провере предузете у циљу потпуности и ажурности података у информационом систему;**

- Грађевинска инспекција уноси све активности у формирану електронску базу података након извршеног надзора као и у постојећи систем за евиденцију пријава ,,СИСТЕМ 48”

**16) стањe у области извршавања поверених послова инспекцијског надзора;**

- Грађевински инспектор у вршењу поверених послова инспекцијског надзора поступа у складу са законом прописаним правима, дужностима и овлашћењима. У току извештајног периода смањен је број изградње објеката без одобрења.

**17) исходи поступања правосудних органа по захтевима за покретање прекршајног поступка, пријавама за привредни преступ и кривичним пријавама које је поднела** **инспекција.**

# 4. УНАПРЕЂЕЊЕ РАДА

Вршена је редовна размена искустава између инспекција и других државних органа у циљу унапређења рад инспектора.

Сарадња грађевинских инспектора са другим инспекцијама, судским органима, тужилаштвом, полицијом, покрајинским и републичким инспекторима, јавним предузећима и другим органима била је континуирана.

Спровођено је стално стручно усавршавање инспекције како би се ускладио инспекцијски надзор у складу са Законом о инспекцијском надзору и квалитетне примене нових решења.

**5. ЗАВРШНА НАПОМЕНА**

План инспекцијског надзора грађевинске инспекције за 2021.годину није ревидиран, али је редовно анализиран и контролисан у складу са потребама.

Грађевински инспектори: Руководилац Одељења за инспекцијске послове

\_\_\_\_\_\_\_\_\_\_\_\_\_\_\_\_\_\_\_\_\_\_\_ М.П. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Лабудовић Зорица Милош Рогановић